CELEX: 62010CN0458
Language: lt
Date: 2010-09-17 00:00:00
Title: Byla C-458/10: 2010 m. rugsėjo 17 d. pareikštas ieškinys byloje Europos Komisija prieš Liuksemburgo Didžiąją Hercogystę

18.12.2010   
            
            
               LT
            
            
               Europos Sąjungos oficialusis leidinys
            
            
               C 346/29
            
         2010 m. rugsėjo 17 d. pareikštas ieškinys byloje Europos Komisija prieš Liuksemburgo Didžiąją Hercogystę
   
   (Byla C-458/10)
   ()
   2010/C 346/48
   Proceso kalba: prancūzų
   
      Šalys
   
   
      Ieškovė: Europos Komisija, atstovaujama S. Pardo Quintillán ir O. Beynet
   
      Atsakovė: Liuksemburgo Didžioji Hercogystė
   
      Ieškovės reikalavimai
   
   
               —
            
            
               Pripažinti, kad visiškai ir tinkamai neperkėlusi Direktyvos 98/83/EB (1) 9 straipsnio 3 dalies b, c ir e punktų, Liuksemburgo Didžioji Hercogystė neįvykdė įsipareigojimų pagal Direktyvos 98/83/EB 9 straipsnio 3 dalies b, c ir e punktus.
            
         
               —
            
            
               Priteisti iš Liuksemburgo Didžiosios Hercogystės bylinėjimosi išlaidas.
            
         
      Ieškinio pagrindai ir pagrindiniai argumentai
   
   Grįsdama savo ieškinį Europos Komisija nurodo du kaltinimus.
   Pirmuoju kaltinimu Komisija teigia, kad Direktyvos 98/83 9 straipsnio 3 dalies b ir c punktai perkelti nevisiškai. Nacionalinės teisės aktuose nenumatyta, kad sprendime, kuriuo leidžiama nukrypti nuo bendros taisyklės, turi būti „atitinkami ankstesnio monitoringo rezultatai“ ir nenurodytas „kasdien tiekiamo vandens kiekis“, „gyventojų skaičius“ ir „poveikio bet kuriai maisto gamybos įmonei tikimybė“.
   Antruoju kaltinimu Komisija tvirtina, kad Direktyvos 98/83 9 straipsnio 3 dalies e punkto perkėlimas yra nevisiškas ir netinkamas, nes Liuksemburgo institucijos teigia, kad kadangi prašymą nukrypti nuo bendros taisyklės pateikęs asmuo privalo apibrėžti ir atlikti atkuriamuosius veiksmus, jis taip pat turi pateikti „plano santrauką“, „darbų grafiką“, veiksmų „išlaidų sąmatą“, o ne asmuo, priėmęs sprendimą leisti nukrypti nuo bendros taisyklės, kaip to reikalauja direktyva.
   
      (1)  1998 m. lapkričio 3 d. Tarybos Direktyva 98/83/EB dėl žmonėms vartoti skirto vandens kokybės (OL L 330, p. 32; 2004 m. specialusis leidimas lietuvių k., 15 sk., 4 t., p. 90).